laion/Wikipedia-Exotic huggingface dataset:
מוד נלסון

מוד נלסון (באנגלית: Maud Nelson;‏ 17 בנובמבר 1881–1944), נולדה בשם קלמנטינה ברידה (Clementina Brida) ופעלה גם תחת שמות המשפחה Nielson, Olson ו-Dellacqua, הייתה חלוצת בייסבול נשים אמריקאית, שחקנית בייסבול, סקאוט, מאמנת ובעלים של קבוצת בייסבול. נלסון נולדה בצפון איטליה בשם קלמנטינה ברידה. כשהייתה צעירה מאוד, משפחתה היגרה לארצות הברית למקום שאינו ידוע. בגיל 16 שיחקה בייסבול במועדון בלומר (Bloomer team או Bloomer Girls). באותם הימים, נלסון ככל הנראה הייתה שחקנית הבייסבול הטובה ביותר בליגת הנשים. היא הייתה המגישה (אנ') של קבוצת בוסטון בלומר. בגיל 27 הייתה המגישה של קבוצת צ'רוקי (Cherokee Indian Base Ball Club) שהייתה קבוצה מעורבת מגדרית. היא התחתנה עם מאמן הקבוצה ג'ון אולסון (John Olson). בשנת 1911, נלסון ובעלה הפכו לבעלים של קבוצת Western Bloomer Girls. בשנת 1917 בעלה נפטר, ונלסון המשיכה לשחק עם הקבוצה שבבעלותה. בנוסף, נלסון אימנה את קבוצת הנשים של Chicago Athletic Club. בשנות העשרים המוקדמות, נישאה בשנית לקוסטנט דלקוואה (Costant Dellacqua). עם בעלה השני היא הקימה את קבוצת הנשים The Star Ranger Girls שפעלה משנת 1922 ועד אמצע שנות השלושים. בשנת 1935, בעקבות המשבר הכלכלי העולמי, הקבוצות בהן שיחקה, אותן ניהלה ואימנה - נסגרו. נלסון פרשה מעולם הבייסבול ועברה להתגורר עם בעלה בשיקגו. מדיה וקבצים בנושא מוד נלסון בוויקישיתוף NELSON, MAUD, Edelson, Paula. A to Z of American Women in Sports. Infobase Publishing, 2014. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוד נלסון".
Lookin' Through the Windows

Lookin' Through the Windows הוא אלבום האולפן השביעי של "חמישיית הג'קסונים שיצא בחברת מוטאון. האלבום יצא לאור בחודש מאי 1972 ומכר 3.5 מיליון עותקים ברחבי העולם. האלבום מסמן את תחילת שינוי הקול אצל מייקל ג'קסון, סולן הלהקה, מסופרן ילדותי לטנור. למרות שעדיין הצליח להגיע לקולות הגבוהים, שאפיינו את שירתו בעבר, נוספה לו היכולת להגיע למנעד קולות נמוכים. שני סינגלים יצאו לאור מתוך האלבום: "Little Bitty Pretty One", חידוש לשיר של בובי דיי, שיר הנושא שהגיע למקום ה-16 במצעד הבילבורד הוט 100. השיר "Doctor, My Eyes", גרסת כיסוי לשירו של ג'קסון בראון, הופץ כסינגל בבריטניה בלבד והגיע לעשירייה הראשונה במצעד הפזמונים. חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Lookin' Through the Windows" יצא על תקליטור יחד עם האלבום "Goin' Back to Indiana". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream" ‏ (1992). מידע על האלבום Lookin' Through the Windows באתר MusicBrainz האלבום Lookin' Through the Windows באתר Discogs
Coats Steam Car

Coats Steam Car הייתה מכונית משפחתית אשר הורכב בחלק הקדמי שלה מנוע קיטור, יוצרה בארצות הברית על ידי "George A. Coats" בין השנים 1921–1923. יוצרו 5 יחידות, כל יחידה עוצבה באופן ייחודי. שם היצרן שונה 6 פעמים. להלן רשימת שמות היצרן לפי סדר כרונולוגי: "Coats Steam Motors, Sandusky, OH" "Coats Steamers, Inc., Indianapolis, IN" "Coats Steam Car Company, Indianapolis, IN" "Coats Steamer Wisconsin Steamers, Inc. 543 Broadway Milwaukee, Wisconsin" "Coats Steam Car Company, 1675 South High Street, Columbus, OH" "The Y. F. Stewart Motor Car Co. Bowling Green, Ohio" על הדגם הראשון הורכבו שני מנועים רדיאליים בעלי שלושה צילינדרים בציר האחורי, אחד מהם מפעיל כל גלגל. הדגם עוצב על ידי "המהנדס הנורווגי". על הדגם השני הורכב מנוע V-3) 3) צילינדרים, תיבת הילוכים וגנרטור קיטור יצוק רשת. עיצב את הדגם "James Yeikichi Sakuyama". על הדגם השלישי הורכב מנוע אדים (באמצעות צינור גז גנרטור), מנוע 3 צילינדרים בטור (מנוע שטוח אשר חובר למארז). הדגם הרביעי אשר עוצב בשנת 1923 על ידי המעצב הצרפתי ".Charles A", הוגדר כפונקציונלי ביותר מבין המנועים שהורכבו מבחינה טכנית. העיצוב החמישי היה פשוט שלדה של פרופסור "Allen C. Staley", כפי שהוצג המנוע בתצורת אדים. 4 דלתות מנוע קיטור - לחץ התחלתי - 150 PSI, לחץ לאחר 5 דקות של פעילות של המנוע - 600 PSI מחיר היחידה עמד על 1,085 דולר דגמי ה-"Coats Steam Car" הורכבו בעיר "Bowling Green, Ohio" (אנ') במדינת אוהיו, ארצות הברית מנוע קיטור מדיה וקבצים בנושא Coats Steam Car בוויקישיתוף דגם "Coats Steam Car" kimmelsteam.com/coatssteam.html David Burgess Wise, The New Illustrated Encyclopedia of Automobiles John Bentley, "Coats", in The Old Car Book, Number 168, Fawcett Books, copyright 1952 p. 106 דגמי "Coats Steam Car" virtualsteamcarmuseum.org/makers/coats_steam_car_company דגם "Coats Steam Car" Coats Steam Car -was a steam automobile promotion by דגם "Coats Steam Car" american-automobiles.com/Steam-Cars/Coats-Steam-Car דגם "Coats Steam Car" Automobile Manufacturers of Cleveland and Ohio, 1864
ונגת הקסדה

ונגת הקסדה (שם מדעי: Euryceros prevostii) היא מין אנדמי למדגסקר של ציפור שיר ממשפחת הוונגיים והציפור היחידה בסוגה. ונגת הקסדה מובדלת בקלות משאר בני משפחתה בגלל גופה השחור-כחלחל, כנפיה האדמדמות ומקורה הגדול, הכחול. בתי הגידול של מין זה הם יערות השפלה והיערות ההרריים הנמוכים (עד לגובה של 800 מ' מעל גובה פני הים) בצפון-מזרח האי. מצב השימור של מין זה מוגדר על ידי ארגון השימור העולמי כ"פגיע", בשל הרס מתמשך של בתי הגידול שלו. ונגת הקסדה היא המין היחיד בסוג Euryceros. בדומה לשאר מיני הוונגות, גם היא מוינה בשלב מוקדם יותר למשפחת החנקניים. ב-1936 העביר האורניתולוג אוגוסטין ראנד אותה, עם כל מיני הוונגות, למשפחה נפרדת. ב-1960 מוינה ונגת הקסדה למשפחת הוונגיים, אליה היא שייכת עד היום (2022). המין הקרוב ביותר לוונגת הקסדה הוא הוונגה האדמונית; ככל הידוע לנו כיום, ההתפצלות בין שני המינים התרחשה לפני כ-800,000 שנים. ונגת הקסדה היא המין השני בגודלו במשפחת הוונגיים, לאחר הוונגה המגלנית. אורכה נע בין 28 ל-31 ס"מ, ומשקלה נע בין 84 ל-114 גרם. הפרט הבולט ביותר בהופעתה הוא המקור המאסיבי. אורכו כ-51 מ"מ, רוחבו כ-30 מ"מ וצבעו כחול זוהר עם כתם שחור בקצהו. צבע הנוצות באזור הראש, הצוואר, הגרון, החזה והבטן הוא שחור-כחלחל, וכך גם נוצות הכיסוי הראשוניות (אנ') ונוצות התעופה. הגב ושאר חלקי הכנף חומים-אדמדמים, וכך גם חלקו התחתון של הזנב. הזוויגים דומים. הוונגה היא מין ביישני, ולכן לא ידוע רבות על התנהגותה. היא ניזונה בעיקר מחרקים, כחלק מלהקות שכוללות פרטים ממינים שונים; תזונתם של הגוזלים מגוונת יותר, והיא כוללת גם חלזונות, לטאות, עכבישים וסרטנים. כל אלו נתפסים בידי הוונגה על ענפי העצים וגזעיהם, ועל הקרקע. קריאתה של הונגה דמוית-חליל. ונגת הקסדה היא מין מונוגמי, שמתרבה באופן עונתי: עונת הרבייה בחצי-האי מאסאולה, למשל, נמשכת מאוקטובר לינואר. הזכר והנקבה בונים יחד קן שקוטרו כ-15 ס"מ מסיבי צמחים, טחבים וזרדים, בהתפצלות ענפים ובגובה מעל הקרקע של כ-2 עד 4 מ'. ישנו תיעוד של חיזור של הזכר אחרי הנקבה על ידי האכלתה. גודל התטולה הוא 2-3; צבע הביצים לבן-ורדרד. בשל הרס היערות בהן חיות הוונגות על-מנת לנצל שטחים אלו לחקלאות וייעור, ונגת הקסדה נחשבת כנמצאת בסיכון. מספרן של הוונגות ממין זה מוערך כנמצא בטווח של 600 עד 15,000 פרטים, והאזורים בהן הם חיות מופרדים עם הזמן זה מזה. לפי סימולציות, מוערך שבשל שינוי האקלים, רוב תחומי המחייה שעוד נשארו להן ייעלמו תוך כ-50 שנים. הפארק הלאומי מרוג'ג'י מדיה וקבצים בנושא ונגת הקסדה בוויקישיתוף ונגת הקסדה, באתר ITIS (באנגלית) ונגת הקסדה, באתר NCBI (באנגלית) ונגת הקסדה, בבסיס הנתונים ARKive (באנגלית) ונגת הקסדה, באתר GBIF (באנגלית) ונגת הקסדה באתר הרשימה האדומה של IUCN
תזמורת מטרופוליטן

תזמורת מטרופוליטן (בצרפתית: Orchestre Métropolitain) היא תזמורת קנדית, השוכנת דרך קבע במונטריאול, קוויבק. הקונצרטים שלה מתקיימים בעיקר באולם הקונצרטים של מונטריאול, en:Montreal Symphony House בכיכר האמנויות (Place des Arts), והיא מופיעה גם באולם וילפריד-פלטייה en:Salle Wilfrid-Pelletier וב-en:Théâtre Maisonneuve. התזמורת מופיעה בעוד אתרים שונים מחוץ למרכז העיר מונטריאול. ראשיתה של התזמורת בשנת 1980, כשאנסמבל Les Variations היה לתזמורת הרשמית לסדרת Concerts Lachine. הנגנים באנסמבל היו בוגרי מוזיקה צעירים מן הקונסרבטוריונים של מונטריאול. ב-1981 שינה "לה וריאציון" את שמו ל"תזמורת מטרופוליטן של מונטריאול רבתי". רוברט סבורי היה היו"ר הראשון של התזמורת (עד 1985) והון באנג היה המנכ"ל שלה (עד 1987). המנהל המוזיקלי הראשון של התזמורת היה מארק בלאנז'ה, מ-1981 עד 1986. בלאנז'ה כיהן גם כמנהל אמנותי מ-1986 עד 1987. התזמורת הופיעה בקונצרטים מזדמנים במשך שנותיה הראשונות, והציגה את סדרת הקונצרטים הראשונה שלה בשנת 1985. בשנת 1986 קיצרה התזמורת את שמה ל"תזמורת מטרופוליטן" (Orchestre Métropolitain). באותה שנה התהווה גם ה-Choeur de l'Orchestre Métropolitain, עם ז'אק פובר כמנהלו הראשון. בשנה זו גם הייתה אגנס גרוסמן למנהל המוזיקלית השנייה של התזמורת, ולמנהל האמנותית השנייה שלה בשנה שלאחריה. היא כיהנה בשתי המשרות עד 1995. במשך שנות ה-80' וה-90', הרבתה התזמורת להקליט לרדיו קנדה ול"אנאלקטה". בשנת 1993 החלה התזמורת בקונצרטי קיץ ללא תשלום בפארקים של מונטריאול וגם הופיעה במטרו בפעם הראשונה. ג'וזף רסיניו היה למנהל האמנותי של התזמורת בשנת 1995, והחזיק במשרה זו עד 2000, אז החליף אותו יאניק נזה-סגין החוזה שלו עם התזמורת הוארך לא מכבר עד עונת 2021-2020. נזה-סגין ניצח על תזמורת מטרופוליטן בכמה הקלטות מסחריות לחברת ATMA קלאסיק, בהן סימפוניות של אנטון ברוקנר וגוסטב מאהלר. באפריל 2013 הודיעה התזמורת על מינוי ג'וליאן קוארטי כמנצח אורח ראשי הראשון שלה מאז הקמתה, בחוזה התחלתי לשלוש שנים. בינואר 2005 קיבלו תזמורת מטרופוליטן ונזה-סגין פרסי אופוס מן המועצה למוזיקה של קוויבק, שניים על הקלטת הסימפוניה הרביעית של מאהלר ואחד על הביצוע הקונצרטי של ווצק מאת אלבן ברג. באוקטובר 2005, קיבלה התזמורת פרס פליקס מאת ADISQ awards על אלבום קורט וייל בביצועה, יחד עם דיאן דופרזן. ב-2010, זכתה תזמורת מטרופוליטן בפרס אופוס על הקלטת הסימפוניה התשיעית של ברוקנר. מארק בלאנז'ה מנהל מוזיקלי 1986-1981; מנהל אמנותי, 1987-1986) אגנס גרוסמן מנהלת מוזיקלית, 1995-1986; מנהלת אמנותית, 1995-1988 ג'וזף רסיניו 2000-1995 יאניק נזה-סגין (2000 - ממשיך) אתר האינטרנט הרשמי של תזמורת מטרופוליטן (בצרפתית) אתר האינטרנט הרשמי של תזמורת מטרופוליטן (בצרפתית) תזמורת מטרופוליטן, ברשת החברתית פייסבוק תזמורת מטרופוליטן, ברשת החברתית אקס (טוויטר) תזמורת מטרופוליטן, ברשת החברתית אינסטגרם תזמורת מטרופוליטן, במסד הנתונים הקולנועיים IMDb (באנגלית) תזמורת מטרופוליטן, באתר MusicBrainz (באנגלית) תזמורת מטרופוליטן, באתר Discogs (באנגלית) Official OM history page Canadian Encyclopedia page on the Orchestre Métropolitain Atma record label page on the Orchestre Métropolitain דניאל ג'. ווקין, הניו יורק טיימס, "מאסטרו עם קעקוע צב" בנובמבר 2013 "יאניק נזה-סגין ותזמורת מטרופוליטן מחדשים עד 2021-2020 16 בספטמבר 2015 פורסם על ידי IMG Artists, ג'וליאן קוארטי הוכרז כמנצח אורח ראשי שח תזמורת מטרופוליטן 4 באפריל 2013 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
אורה וושינגטון

אורה וושינגטון (באנגלית: Ora Washington;‏ 1898 – 28 במאי 1971) הייתה טניסאית וכדורסלנית אפרו-אמריקאית. זכתה שבע פעמים ברציפות (1929–1935) באליפות איגוד הטניס האמריקאי (ATA) (אנ'). בשנת 2009 נבחרה להיכלל בהיכל התהילה של כדורסל הנשים, ובשנת 2018, נבחרה להיכלל בהיכל התהילה של הכדורסל. נולדה בפילדלפיה, ארצות הברית. בתחילת שנות העשרים לחייה, החלה לשחק טניס, כפעילות שנועדה להסיח את דעתה ממות אחותה. וושינגטון, שלא התאמנה בשיעורי טניס מקצועיים, פיתחה בעצמה טכניקה לאחיזת המחבט. בשנת 1924 זכתה לראשונה בתחרות לאומית כשהביסה את שחקנית הטניס דורותי רדקליף (Dorothy Radcliffe). במשך 12 שנים ברציפות, וושינגטון נותרה בלתי מנוצחת. היא ניצחה באליפויות ליחידות ולזוגות, וזכתה בסך הכל ב-14 אליפויות של איגוד הטניס האמריקאי (איגוד הטניס לאפרו-אמריקאים), מתוכן - שבע אליפויות ברציפות. יריבתה הלבנה, הלן וילס, שהפגינה דומיננטיות רבה במשחקי התאחדות הטניס של ארצות הברית (USTA) (אנ') וזכתה לתהילה רבה יותר מזו של וושינגטון, סרבה להתחרות נגד וושינגטון, על אף שזו הביעה מספר פעמים את רצונה להתחרות נגד וילס. בשנת 1935, וושינגטון פרשה מעולם הטניס, אולם בשנת 1937 שבה לשחק נגד פלורה לומאקס (Flora Lomax) שזכתה באליפות איגוד הטניס האמריקאי בשנת 1936. בתחרות זו, וושינגטון ניצחה והיא המשיכה לשחק באיגוד הטניס האמריקאי עד שעובדי הארגון ביקשו ממנו לפרוש בשנית בטענה כי הדומיננטיות שלה פוגעת בתקוות של שחקניות טניס צעירות באיגוד. בגיל 32 החלה לשחק כדורסל עם קבוצת Germantown Hornets והובילה את הקבוצה לניצחון לאומי. בין השנים 1932–1942, שיחקה כדורסל בקבוצת Philadelphia Tribunes בעמדת סנטר ואף אימנה אותה. הקבוצה זכתה ב-11 ניצחונות רצופים באליפויות עולם בכדורסל לשחורים. וושינגטון, שלא שיחקה מעולם נגד שחקניות כדורסל לבנות, נחשבה לשחקנית הכדורסל השחורה הטובה ביותר בעולם בשנות הארבעים, פרשה וושינגטון מעולם הספורט. בשנת 1961 רכשה בניין ושגשגה כמשכירת דירות. בשנת 1971 נפטרה בגרמנטאון (אנ'), פילדלפיה. בשנות השמונים, נבחרה להיכלל בהיכל התהילה של אוניברסיטת טמפל. בשנת 2009, נבחרה להיכלל בהיכל התהילה של הכדורסל לנשים (אנ'). לוחית זיכרון על פועלה ניצבת בפילדלפיה. בשנת 2018, נבחרה להיכלל בהיכל התהילה של הכדורסל. מדיה וקבצים בנושא אורה וושינגטון בוויקישיתוף אורה וושינגטון, באתר "Find a Grave" (באנגלית) WASHINGTON, ORA, Edelson, Paula. A to Z of American Women in Sports. Infobase Publishing, 2014. ORA WASHINGTON, gladiathers.com, 2014 Dual-Sport Trailblazer Ora Mae Washington Gets Her Due in Basketball Hall of Fame, si.com ORA WASHINGTON, wbhof.com
הרפר רנאבוט

הרפר רנאבוט (באנגלית: Harper Runabout) היא מכונית פתוחה בתצורת תלת אופן מתוצרת יצרנית המטוסים Avro (אנ') (שם מלא: "A.V. Roe and Company ") הבריטית אשר יוצר בין השנים 1921–1926. סך הכול יוצרו כ-500 יחידות. מכונית מיקרו תצורות: מושב בודד (מושב הכולל משענת גב), דו מושבי (מושבים בטור) דגם פתוח מקדימה: גלגל בודד מאחור: 2 גלגלים המנוע ממוקם בצד הימני של הנהג מנוע מחזור שתי פעימות מאחור: צמיג רזרבי תלת אופן הרפר רנאבוט - תמונות הרפר רנאבוט, סרטון באתר יוטיוב הרפר רנאבוט, סרטון באתר יוטיוב Payne, Elvis (2013), The A–Z of Three-Wheelers: A Definitive Reference Guide, Nostalgia Road, ISBN 978-1-908347-16-9 "הרפר רנאבוט" collection.sciencemuseum.org.uk/objects/co8411043/harper-runabout-tricycle-motorcycle "הרפר רנאבוט" gracesguide.co.uk/Harper_Runabout "הרפר רנאבוט" yesterdays.nl/product/harper-1924-runabout "הרפר רנאבוט" - תמונות bikepost.ru/blog/retro/50369/Starinnyj-tritsikl-Harper-Runabout-1924 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרפר רנאבוט".
פיאט 520 סופר פיאט

פיאט 520 סופר פיאט (באיטלקית: Fiat 520 Super Fiat, קרויה גם: Fiat Super Fiat) היא מכונית סלון אשר הוגדרה כסוג של מכונית "Torpedo" (אנ') מתוצרת יצרנית הרכב האיטלקית פיאט אשר יוצרה בין השנים 1921–1923. יוצרו 6 יחידות בלבד. מכונית סלון מכונית קבריולה מכונית לנדולט דגמי "פיאט 520 סופר פיאט" תוכננו ל: 4-5-6 נוסעים בלמים בכל 4 הגלגלים מסוג "Vacuum servo" (אנ'), הידראולי המגיבים בעת ובעונה אחת מתלים מסוג "Leaf spring" (אנ'), מתלים אחוריים מסוג "Cantilever" (אנ') עם בולם זעזועים צמיגים: 895x135 (אחוריים וקדמיים) מד זרם (אמפרימטר) מנומטר (מכשיר מדידה למדידת לחץ במנוע) מדחום למדידת טמפרטורת מנוע מד גובה (מכשיר המשמש למדידת גובה של אובייקט ביחס לגובה אחר קבוע) שעון אנלוגי מד-מהירות (ספידומטר) לצורך מדידת מהירות סופר קילומטרים מצטברים "Contachilometri" (איט') (במבנה שעון) מחוג המראה כמות הדלק במכל (באמצעות חיבור למצוף במכל הדלק, במבנה שעון) פיאט "פיאט 520 סופר פיאט" - דגמי סדאן (סלון), קבריולה, לנדולט - תמונות מדיה וקבצים בנושא פיאט 520 סופר פיאט בוויקישיתוף Giancenzo Màdaro: All the fiats. Wyd. piąte. Mediolan, Włochy: Editoriale Domus, 1996 "פיאט 520 סופר פיאט" - מפרט טכני carfolio.com/specifications/models/car Camerana Oddone: Linea Fiat. Turyn, Włochy: Fiat, 1966 דגמי "פיאט 520 סופר פיאט" volan.si/novosti/novice/1615-fiat-520-6-8-v12-super-fiat תצורות "פיאט 520 סופר פיאט" motoimg.com/fiat/520-superfiat/fiat-520-super-1921 "פיאט 520 סופר פיאט" - מפרט histomobile.com/1/Fiat/1927/520
Qzone

Qzone (במנדרינית: QQ空间) הוא שמו של אתר רשת חברתית סינית אשר נוצר על ידי Tencent בשנת 2005. הרשת מאפשרת למשתמשים לכתוב בלוגים, לשמור יומנים, לשלוח תמונות, להאזין למוזיקה, ולצפות בקטעי וידאו. משתמשים יכולים להגדיר את רקע Qzone, לבחור "אביזרים", בהתבסס על ההעדפות שלהם, כך שכל מרחב "Qzone" מותאם לשימוש הפרטי לו הוא מיועד. עם זאת, רוב אביזרי Qzone אינם חינמיים; אלא זמינים רק לאחר רכישת "יהלום קנרית צהוב" שאז יכולים לגשת לכל שירות ללא תשלום נוסף. בשנת 2009 Qzone עקף רשתות חברתיות אחרות,  כמו Tencent Weibo ו-Tagged בסין. Qzone מתפתחת במהירות: בנובמבר 2013, כבר היו 623 מיליון משתמשים. Qzone הוא אחד האתרים הפעילים ביותר של קהילות בעולם, עם מעל מיליארד משתמשים (2018). Tencent QQ קהילות מקוונות עם יותר מ-100 מיליון משתמשים אתר האינטרנט הרשמי של Qzone (בסינית) אתר האינטרנט הרשמי של Qzone (בסינית) "The Story of China's Biggest Social Network: Qzone". China Internet Watch (באנגלית אמריקאית). נבדק ב-2016-04-22. "黄钻贵族，精彩无限". v.qzone.qq.com. נבדק ב-2016-04-23. Basic Help 基础帮助 (2008), Tencent. Available at: http://qzone.qq.com/helpcenter/index.html [Online]. Accessed at 20 February 2009 "Tencent: WeChat now has 271.9 million monthly active users around the world". TechInAsia. בנובמבר 2012. {{cite news}}: (עזרה) "The world's largest online social network: QZone". web2asia. 24 בפברואר 2009. אורכב מ-המקור ב-2009-09-21. נבדק ב-2009-10-13. {{cite news}}: (עזרה)
מועדי הראי"ה

מועדי הראי"ה הוא ספר העוסק בשבת ובמועדי ישראל בהגותו ובאורח חייו של הראי"ה קוק. הספר חובר על ידי תלמידו, הרב משה צבי נריה. הספר משלב קטעי הגות קצרים של הראי"ה עם פרקי סיפורים, חלקם מפי השמועה וחלקם מהספרות והעיתונות. מהדורתו הראשונה יצאה לאור בשנת ה'תש"מ. הספר הוא חלק מסדרת ספרים שעליה זכה הרב נריה בפרס הרב קוק לספרות תורנית מטעם עיריית תל אביב-יפו. התשתית הראשונה לספר הייתה סדרת מאמרים שפרסם הרב נריה בעיתון הצופה. עליהם הוסיף קטעי הגות מתוך ספרי הראי"ה בהלכה ובאגדה ומעט קטעים מכתב ידו. את הסיפורים אסף הרב נריה מעדי ראייה ושמיעה ומתוך רשימות שונות מספרים קבצים ועיתונים. הספר מלווה במפתח לשמות מאות האישים המוזכרים בו. יוני קמפינסקי וידידיה כהן, הרב נריה למד וכתב את תורת רבו, הרב קוק, באתר ערוץ 7, 15 בפברואר 2015 מועדי הראי"ה באתר אוצר החכמה
אמנדה קלמנט

אמנדה קלמנט (באנגלית: Amanda Clement;‏ 20 במרץ 1888 - 20 ביולי 1971) הייתה שופטת בייסבול אמריקאית, והאישה הראשונה בעולם לשפוט משחק בייסבול מקצועני. קלמנט נולדה בהדסון (אנ') שבדרום דקוטה. אביה נפטר בצעירותה, ואמה, הארייט קלמנט, פרנסה אותה ואת אחיה האנק באמצעות בישול ארוחות לעובדי הרכבת. בילדותה, נהגה לשחק בייסבול עם אחיה בפארק השכונתי, אולם משום שהייתה ילדה, לא תמיד הורשתה לשחק עם הבנים, אולם כן הורשתה לשפוט. בגיל 17, עברה עם משפחתה לאיווה, שם אחיה שיחק כמגיש (אנ'). באחד המשחקים, השופט לא הגיע והאנק הציע שאחותו, שישבה בצד, תכהן כשופטת. חברי הקבוצה הסכימו והתרשמו מיכולות השיפוט שלה, ולמחרת היא שפטה משחק נוסף. בשנת 1904, הפכה לאישה הראשונה בעולם ששפטה משחק בייסבול מקצועני. בין השנים 1904–1908 שפטה עשרות משחקי בייסבול מקצועניים באיווה, מינסוטה, נברסקה ודקוטה. פעמים רבות, היא הייתה הבחירה הראשונה לתפקיד השיפוט הן על ידי הקבוצות והן על ידי האוהדים. בשנת 1906, כתבה טור בעיתון The Cincinnati Enquirer (אנ') בו טענה כי נשים שופטות משחקי בייסבול טוב יותר מגברים. בשנת 1908 היא השתכרה בסכום שבין 15–25 דולרים למשחק, הצליחה לחסוך עבור לימודים ונרשמה למכללת ינקטון (אנ'). בשנת 1911, לאחר שהשלימה את לימודיה במכללה, נרשמה ללימודי חינוך גופני באוניברסיטת נברסקה (אנ'). בתקופה זו, פרשה משיפוט באופן קבוע אולם המשיכה לשפוט באופן מזדמן. מאוחר יותר, עסקה בהוראת חינוך גופני בבתי ספר בדרום דקוטה, בדקוטה הצפונית ובויומינג. כמו כן, עסקה גם בעבודות שיטור ובאימון נערים. בשנת 1929, פרשה מעיסוקיה וחזרה לדרום דקוטה לטפל באמה החולה. לאחר שאמה נפטרה בשנת 1934, קלמנט עברה לסו פולס ועסקה בעבודה סוציאלית. נפטרה ב-20 ביולי 1971 בסו פולס. בשנת 1964, נבחרה להיכלל בהיכל התהילה לספורט של דרום דקוטה (אנ'). בשנת 2010, נכתב סיפור ילדים בשם "שופטת בחצאית: הסיפור של אמנדה קלמנט" (Umpire in a Skirt: The Amanda Clement Story). בשנת 2014, נבחרה להיכלל בהיכל התהילה של בוגרי מכללת ינקטון. CLEMENT, AMANDA, Edelson, Paula. A to Z of American Women in Sports. Infobase Publishing, 2014. CLEMENT, AMANDA (1888-1971), plainshumanities.unl.edu Leslie Heaphy, Amanda Clement, sabr.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמנדה קלמנט".
בן אשכנזי

בן אשכנזי (נולד בספטמבר 1969) הוא מיליארדר יהודי-אמריקאי, איש עסקים ואיל נדל"ן, יליד ישראל המתגורר בניו יורק. אשכנזי הוא המייסד, מנכ"ל, יו"ר ובעל רוב המניות של "תאגיד הרכישות אשכנזי" (Ashkenazy Acquisition Corporation), אשר באמצעותה הוא מחזיק בתיק נכסים בשווי של כ-12 מיליארד דולר. בן אשכנזי נחשב לאחד מיזמי הנדל"ן העשירים בארצות הברית, הונו האישי הוערך (יולי 2018) בכ-4 מיליארד דולר. הוא מחזיק בכ-10% מועדון הכדורסל מכבי תל אביב. בן אשכנזי נולד בישראל וגדל בלורנס, לונג איילנד, ניו יורק. הוא בנו של איש הנדל"ן איזי אשכנזי. אשכנזי קנה את הנכס הראשון שלו בגיל 17. הוא למד לתואר ראשון באוניברסיטת אדלפי, אבל לא סיים. אשכנזי הוא איל נדל"ן המחזיק בנכסים רבים בארצות הברית ובבתי מלון במדינות שונות ברחבי העולם, ב-1987 ייסד את "תאגיד הרכישות אשכנזי", אשר באמצעותה הוא שולט בנכסים בהיקף של מעל 12 מיליארד דולר בכל רחבי העולם. הוא מחזיק באמצעות החברה בנכסי קמעונאות, מסחר, בנייני משרדים, לוגיסטיקה, מגורים, בתי אבות ומרכזי קניות בארצות הברית, בממלכה המאוחדת ובאירופה. ופורטפוליו רחב של בתי מלון ברחבי ארצות הברית, הממלכה המאוחדת ובאירופה. אשכנזי מחזיק באמצעות החברה ביותר מ-120 נכסים ברחבי העולם, ושווי תיק הנכסים הכולל של "תאגיד הרכישות אשכנזי" מוערך בכ-12 מיליארד דולר, ההתמקדות של החברה ורוב נכסיה הם בארצות הברית. החברה מעסיקה למעלה מ-100 עובדים והמטה של החברה ממוקם במנהטן, ניו יורק. בשנת 2013 נכנס אשכנזי כשותף לקבוצת הכדורסל מועדון הכדורסל מכבי תל אביב, כיום מחזיק בכ-10% מהמניות של הקבוצה. ככל הידוע, לאשכנזי אין מעורבות בניהול השוטף של הקבוצה והוא מתפקד כשותף בעלים פאסיבי. בן נשוי לדבורה, להם שלושה ילדים, והם מתגוררים בניו-יורק, בשדרה החמישית. אשכנזי נמנע מפרסום ושומר על פרופיל ציבורי נמוך. פרט לכמה פרטים על האינטרסים העסקיים שלו באתר האינטרנט האישי שלו. הפרופיל של אשכנזי באתר פורבס "Ben Ashkenazy". נבדק ב-27 בדצמבר 2017. {{cite web}}: (עזרה) "New York's Plaza Hotel Is in the Sights of This Shy Billionaire". 14 בספטמבר 2017. נבדק ב-27 בדצמבר 2017 – via www.bloomberg.com. {{cite web}}: (עזרה) "Who's the Boss?". נבדק ב-27 בדצמבר 2017. {{cite web}}: (עזרה)
ראסל ויינר

ראסל גולדנקלאוד ויינר (באנגלית: Russell Goldencloud Weiner; נולד בשנת 1970) הוא מיליארדר יהודי-אמריקאי ומתרים פוליטי. ויינר הוא הבן של זוג היהודים-אמריקאים מייקל ויינר, הידוע יותר כשדר תוכנית אירוח ברדיו בשם מייקל סאבג', וג'נט ויינר. ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה. הוא ארגן אירועים עבור Paul Revere Society, ועבד כסוכן נסיעות. הוא היוצר של משקה האנרגיה Rockstar, וגם מייסד ומנכ"ל של חברה משלו, בלאס וגאס שבנבדה. ב-2016, נכנס לראשונה לרשימת פורבס של 500 האמריקאים העשירים ביותר, עם שווי מוערך של 3.4 מיליארד דולר. ויינר חי בדלריי ביץ', פלורידה. ראסל ויינר, ברשת החברתית אקס (טוויטר) Burros, Marian (4 בינואר 2006). "In Oregon, Thinking Local". The New York Times. נבדק ב-9 ביולי 2011. {{cite news}}: (עזרה) de la Viña, Mark (20 ביולי 2003). "The man behind the `Savage Nation'". San Jose Mercury News. אורכב מ-המקור ב-25 ביולי 2003. {{cite news}}: (עזרה) Jewish Telegraph Agency: "Forbes’ billionaires list features new and old Jewish faces" By Gabe Friedman March 2, 2015 "Other North Bay races". San Francisco Chronicle. 24 במאי 1998. נבדק ב-9 ביולי 2011. {{cite news}}: (עזרה)
אלפא רומיאו G1

אלפא רומיאו G1 (באיטלקית: Alfa Romeo G1) היא מכונית סלון שיוצרה במספר תצורות, אשר הוגדרה כסוג של מכונית "Torpedo (automobile)" (אנ') מתוצרת יצרן הרכב האיטלקי אלפא רומיאו שיוצרה בין השנים 1921–1923. מהדגם יוצרו 52 יחידות. אלפא רומיאו דגם "אלפא רומיאו G1" סלון אלפא רומיאו דגם "אלפא רומיאו G1" רודסטר, 2 מושבים (הדגם השתתף במרוצי מכוניות) אלפא רומיאו דגם "אלפא רומיאו G1" - קבריולה אלפא רומיאו דגם "אלפא רומיאו G1" - לנדולט אלפא רומיאו אלפא רומיאו RL אלפא רומיאו 20-30 HP אלפא רומיאו RM דגמי "אלפא רומיאו G1" - תמונות מדיה וקבצים בנושא אלפא רומיאו G1 בוויקישיתוף אלפא רומיאו G1, סרטון באתר יוטיוב היסטוריה של אלפא רומיאו - חלק א': התקופה המוקדמת web.archive.org/web/20071111205020/ Griffith Borgeson, The Alfa Romeo Tradition, Somerset, Haynes (Foulis) Publishing Group Ltd, 1990, ISBN 0-85429-875-4. Maurizio Tabucchi, Alfa Romeo 1910 - 2010, Milano, Giorgio Nada Editore, 2010, ISBN 978-88-7911-502-5. אלפא רומיאו G1 מסוג מכונית ספורט, רודסטר conceptcarz.com/vehicle/z10246/alfa-romeo-g1 "אלפא רומיאו G1" מסוג מכונית ספורט, רודסטר scoop.co.nz/stories/BU0108/S00134 אלפא רומיאו "אלפא רומיאו G1" רודסטר roadandtrack.com/car-culture/classic-cars/a13058500/1921-alfa-romeo-g1-auction "אלפא רומיאו G1" ספורט caradvice.com.au/611823/last-surviving-alfa-romeo-g1-headed-to-auction